als_Latn dik_Latn sag_Latn
Google po përgatit sistemin e saj të hartave Google Maps për iPhone-in, duke ofruar një mënyrë më të mirë për klientët e pakënaqur me aplikacionin e dobët Apple Maps, bëhet e ditur sipas një raporti.
Wall Street Journal raporton se Google po shpërndan një version testimi të aplikacionit të saj të hartave për njerëzit jashtë kompanisë.
Google po rregullon disa gjëra të vogla, para se aplikacioni të dalë në App Store. Megjithatë, është e paqartë saktësisht se kur do të ndodhë.
Apple nuk pranoi të komentojë për këtë çështje. Google u shpreh: “Besojmë se Google Maps ka hartat më gjithëpërfshirëse, më të saktat dhe më të lehtat për t’u përdorur në botë.
Qëllimi ynë është që Google Maps të jenë në dispozicion për të gjithë ata që dëshirojnë t’i përdorin ato, pavarësisht nga shfletuesi, pajisjet, apo sistemet operative.”
Futja e Google Maps vjen pasi Apple u përball me ankesa të shumta për aplikacionin e saj të hartave në shtator.
(Herë të lexuara: 243)
als_Latn als_Latn als_Latn als_Latn als_Latn als_Latn als_Latn